### Resumé

Udvalget har tidligere besluttet at igangsætte projektet med cykelforhold langs [adresse]. På baggrund af de nye oplysninger skal udvalget tage stilling til, hvilke løsninger der skal arbejdes videre med.

Byrådet har tidligere besluttet at forbedre forbindelsen mellem [adresse] og det kommende oplevelsescenter Egtvedpigens Verden via Egtved Holt. Nye forudsætninger har medført behov for en øget finansiering.

### Sagsfremstilling

**Fårupvej, Jelling**

Ved konkretisering af projektet med etablering af en dobbeltrettet cykelsti langs [adresse] og etablering af den nødvendige sikring af vejen mod skred, har projektet vist sig at være mere omkostningstungt end tidligere forudsat. Det er undersøgt, om den eksisterende grussti gennem skoven kan asfalteres. Dette er ikke muligt på grund af fredningsforhold.

Der foreligger følgende to muligheder, som alle inkluderer sikring af vejen mod skred:

1. **Dobbeltrettet cykelsti langs vestsiden af [adresse]: 10,4 mio. kr. (merudgift 4,1 mio. kr.).**
   *Fordele:* Skaber en sammenhængende sikker løsning med cykelsti på hele strækningen, samt sikre krydsninger.
   *Ulemper:* Den dyreste løsning, som kræver tilførsel af yderligere midler.
2. **Cykelbane på østsiden af [adresse]: 6,9 mio. kr. (merudgift 0,6 mio. kr.)**
   *Fordele:* Forbedrer cykelforholdene på en del af strækningen i retning op ad bakken. Lavere anlægsudgift end løsning 1.
   *Ulemper:* Forholdene for cyklister i nedadgående retning ændres ikke. Der skabes ikke en sammenhængende løsning for cyklisterne. Ingen fysisk adskillelse af cyklister og motortrafik. Krydsning sikres ikke. Udgiften overstiger den oprindelige budgetramme.

Projektet er beliggende i Natura-2000 område og derfor skal der udarbejdes en væsentlighedsvurdering som kan vise behov for yderligere tiltag, som kan få indflydelse på projektets udformning, tidsplan og økonomi.

Udvalget skal tage stilling til, hvilken løsning der skal arbejdes videre med for [adresse].

Vælges der ikke at arbejdes videre med en af de foreslåede løsninger, må det forventes at der skal findes 4,1 mio. kr. til udbedring af [adresse] og sikre den mod fremtidige skred.

**Egtved Holt**Ved konkretisering af projektet med at forbedre forbindelsen mellem [adresse] og det kommende oplevelsescenter Egtvedpigens Verden via Danny Frederiksen, har projektet vist sig at være mere omkostningstung end tidligere forudsat.

Der forventes fremadrettet øget trafikbelastning i området som følge af planlagte nye attraktioner (bl.a. Egtvedpigens Verden, Labyrinten og et nyt sommerhusområde). Projekt udarbejdes derfor, så strækningen kan håndtere den forventede udvikling i trafik og turisme, når projekterne realiseres.

Udbygningen af Danny Frederiksen har til formål at forbedre fremkommelighed og trafiksikkerhed på strækningen. Derfor etableres der 2-minus-1 vej for at styrke sikkerheden for bløde trafikanter. Udvidelsen gennemføres ved at udvide vejbredde fra ca. 4 m til 6 m + 0,5 m rabat i hver side, hastighedsbegrænsning sænkes fra 80 km/t til 60 km/t.

I detailplanlægning er der identificeret yderligere udgifter til bl.a. jordhåndtering, ekspropriation, afvanding og ledningsomlægning, som beløber sig til 1,2 mio. kr.

**Restbudget fra udvidelse af [adresse] ved Billund Lufthavn**Der forventes et restbudget på anlægsprojektet for [adresse] på 8 mio. kr. som dels skyldes et godt samarbejdet med Billund kommune, hvor rådgiverdelen er blevet varetaget. Dels gode jordbundsforhold med sand og en lav licitationspris.

Ved valg af løsning 1 på [adresse], foreslås det, at 4,1 mio. kr. af restbudget fra [adresse] anvendes til at dække merudgifterne ved Fårupvej-projektet, så der kan gennemføres etablering af den dobbeltrettede cykelsti.

1,2 mio. kr. af restbudget fra [adresse], foreslås anvendt til vejprojektet ved Danny Frederiksen, hvor der etableres en 2 minus 1 vej.

Restbudget fra [adresse] fratrukket ovenstående, føres tilbage til puljen i forbindelse med afslutning af projektet.

### Økonomi

Under forudsætning af, at der vælges løsning 1 til [adresse] gælder nedenstående bevillingsmæssige konsekvenser. Vælges anden løsning skal bevillingsskemaer tilrettes ud fra den valgte beslutning.

![](data:image/jpeg;base64...)
 Figur 1. Ny/ændring af anlægsbevilling

![](data:image/jpeg;base64...)
 Figur 2. Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på i alt 5,3 mio. kr. til [adresse] og [adresse] i 2025. Udgiften finansieres af restbudget fra projekt Udvidelse af [adresse].

Der må forventes overførsel til 2026 - beløbet indgår i overførselssagen [adresse].

**Afledt drift - [adresse] og frem er der afledt drift på 124.000 kr. om året, til fejning, vinterbekæmpelse, drift af afvandingskonstruktioner og fornyelse af asfalt.
Afledt drift indgår i budgetlægningen 2027-2030 spor 2 og den samlede politiske prioritering af udvalgenes driftsudfordringer.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Alle projekter understøtter den grønne omstilling ved at fremme cyklisme og skabe bedre vilkår for bløde trafikanter. Herved styrkes mobilitet på klimavenlige transportformer, hvilket bidrager til reduktion af CO2-udledning.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 9. september 2025, punkt 148:

**at** udvalget beslutter, hvilken løsning der ønskes arbejdet videre med, og

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Teknisk Udvalg, den 9. september 2025, punkt 148:

Godkendt, idet udvalget ønsker at der arbejdes videre med løsning 1 vedr. [adresse] og Danny Frederiksen.

#### Beslutning fra Økonomiudvalget, den 22. september 2025, punkt 235:

Økonomiudvalget anbefalede indstillingen fra Teknisk Udvalg.

### Beslutning

Godkendt.

Fraværende: Bruno Schou

Fraværende: Sten Lund

Fraværende: Finn Krogh, i stedet mødte Nikolai Madsen